《明堂庆成五首》
宋代·任希夷

紫宸朝罢御端门，天宇澄清景气温。
丹凤楼中黄繖立，金鸡竿上彩旗翻。
万人耸听风雷号，四海均沾雨露恩。
须信卑宫勤肆祀，君王本意在元元。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。